2019. gada 16. aprīlī Noteikumi Nr. 168

Rīgā (prot. Nr. 20 29. §)

**Grozījumi Ministru kabineta 2015. gada 10. marta noteikumos Nr. 126 "Tiešo maksājumu piešķiršanas kārtība lauksaimniekiem"**

Izdoti saskaņā ar

 Lauksaimniecības un lauku attīstības

likuma 5. panta ceturto daļu

Izdarīt Ministru kabineta 2015. gada 10. marta noteikumos Nr. 126 "Tiešo maksājumu piešķiršanas kārtība lauksaimniekiem" (Latvijas Vēstnesis, 2015, 62., 87., 217. nr.; 2016, 59., 209. nr.; 2017, 62., 98. nr.; 2018, 23., 68. nr.) šādus grozījumus:

1. Izteikt 66.3. apakšpunktu šādā redakcijā:

"66.3. zālājus un tīrsējā sētus tauriņziežus, ko izmanto sēklaudzēšanai, ja tie ir nokulti līdz kārtējā gada 1. oktobrim un kārtējā gadā pieteikti lauku apskatei Valsts augu aizsardzības dienestā vai par attiecīgajām platībām ir iesniegts iesniegums Lauku atbalsta dienestā reizē ar vienoto iesniegumu;".

1. Izteikt 101. punktu šādā redakcijā:

"101. Deklarējot kultūraugus ar nosaukumu "Pārējie kultūraugi, sēti tīrsējā aramzemē" vai "Dažādi kultūraugi nelielā aramzemes platībā vai vairāki kultūraugi, audzēti vienlaidu laukā, ja katrs no kultūraugiem attiecīgajā laukā aizņem mazāk par 0,3 ha", lauksaimnieks pēc Lauku atbalsta dienesta pieprasījuma iesniedz papildu deklarāciju, norādot informāciju par katru kultūraugu atsevišķi atbilstoši regulas Nr. 1307/2013 44. panta 4. punkta "a" vai "b" apakšpunktam un tā aizņemto platību.

1. Svītrot 116.5. apakšpunktā vārdus un skaitli "ne vairāk kā 10 metru platā joslā".
2. Svītrot 127.1 punktu.
3. Aizstāt 175. punktā vārdu "trīs" ar skaitli "3,5".
4. Izteikt 1. pielikuma 5. punktu šādā redakcijā:

"5) norādi, ka klienta dati tiks publiskoti, lai saskaņā ar regulu Nr. 1306/2013 un Komisijas 2014. gada 6. augusta Īstenošanas regulu (ES) Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību, nodrošinātu informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem un šos datus varētu apstrādāt Eiropas Savienības un dalībvalstu revīzijas un izmeklēšanas iestādes Eiropas Kopienu finanšu interešu aizsardzības nolūkā, kā arī norādi, ka iesniegums var tikt izvērtēts un lēmums pieņemts automatizēti."

1. Svītrot 2. pielikuma aili "maksājumi apgabaliem, kuros ir dabas vai citi specifiski ierobežojumi".
2. Izteikt 2. pielikuma 1.5.1 apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "1.5.1 | Speltas kvieši, vasaras | 115 |   |   |   | x |   |   |   |   |   |   | x | x" |

1. Papildināt 2. pielikumu ar 1.5.2 apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "1.5.2 | Speltas kvieši, ziemas | 116 |   |   |   | x  |  |   |   |   |   |   |  x | x" |

1. Izteikt 2. pielikuma 2.2.4. apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "2.2.4. | Daudzziedu viengadīgā airene sēklas ieguvei | 734 |   |   |   |   | x |   |   |   |   |   |  x | x" |

1. Papildināt 2. pielikumu ar 8.16.1 un 8.16.2 apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "8.16.1 | Sausserdis | 938 |   |   |   |  |  |   |   |   |  x |   |   | x |
| 8.16.2 | Irbene | 939 |   |   |   |  |  |   |   |   |  x |   |   | x" |

1. Izteikt 2. pielikuma 10.10. apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "10.10. | Sinepe | 215 |   |   |   |   |   |   |   |   |   | x |  x | x" |

1. Papildināt 2. pielikumu ar 10.13.1 apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "10.13.1 | Tabaka | 340 |   |   |   |   |  |   |   |   |   |   |   | " |

1. Izteikt 2. pielikuma 10.14. apakšpunktu šādā redakcijā:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "10.14. | Citi kultivēti nektāraugi (ežziede, biškrēsliņš, pūķgalve, melisa, daglītis, dedestiņa, kaķumētra, rudzupuķe) | 930 |   |   |   |   |   |   |   |   |   | x |  x | x" |

1. Aizstāt 2. pielikuma 6. piezīmē vārdus "irbenes, korintes, sausserži (ēdamo augļu šķirnes)" ar vārdu "korintes".
2. Aizstāt 4. pielikuma 2. daļā tekstu "**Darba alga pirms nodokļu nomaksas** ir alga pirms darba ņēmēja nodokļu nomaksas. 4. ailē norāda darba ņēmējam par **lauksaimniecisku darbību** veikšanu izmaksātās darba algas, kā arī par ikgadējo apmaksāto atvaļinājumu piešķirtās naudas summu. Attiecīgā summa atbilst veiktajam lauksaimnieciskās darbības apjomam periodā, par kuru tiek iesniegta šī deklarācija" ar šāda satura tekstu:

"**Alga pirms nodokļu nomaksas** ir alga pirms darba ņēmēja nodokļu nomaksas. 4. ailē norāda darba ņēmēja darba algu **par lauksaimniecisko darbību**, kā arī naudas summu par ikgadējo apmaksāto atvaļinājumu. Attiecīgā summa atbilst veiktajam lauksaimnieciskās darbības apjomam periodā, par kuru tiek iesniegta šī deklarācija".

1. Aizstāt 5. pielikuma 1.2. apakšpunktā vārdus "Noteikumi par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem" ar vārdiem "Prasības ūdens, augsnes un gaisa aizsardzībai no lauksaimnieciskās darbības izraisīta piesārņojuma".
2. Izteikt 14.1 pielikumu šādā redakcijā:

"14.1 pielikums
Ministru kabineta
2015. gada 10. marta
noteikumiem Nr. 126

**Brīvprātīga saistītā atbalsta maksimālais apmērs (EUR)**

|  |  |  |  |  |  |  |
| --- | --- | --- | --- | --- | --- | --- |
| Nr.p. k. | Saistītā atbalsta nosaukums | 2015. gads | 2016. gads | 2017. gads | 2018. gads | 2019. gads |
| 1. | Par slaucamām govīm | 12 382 996 | 14 095 178 | 17 163 906 | 18 133 308 | 20 123 548 |
| 2. | Par kazām | 94 886 | 108 006 | 120 954 | 121 697 | 121 697 |
| 3. | Par liellopiem | 3 314 350 | 3 728 228 | 4 136 679 | 5 860 770 | 6 645 170 |
| 4. | Par aitām | 249 239 | 402 437 | 554 510 | 634 794 | 634 794 |
| 5. | Par cietes kartupeļiem | 207 146 | 207 146 | 207 146 | 207 146 | 207 146 |
| 6. | Par sertificētām stiebrzāļu un lopbarības augu sēklām | 291 392 | 291 392 | 291 392 | 291 392 | 291 392 |
| 7. | Par sertificētas sēklas kartupeļiem | 160 218 | 160 218 | 160 218 | 160 218 | 160 218 |
| 8. | Par sertificētām labības sēklām | 730 833 | 730 833 | 730 833 | 730 833 | 730 833 |
| 9. | Par vasaras rapsi un vasaras ripsi | 1 431 801 | 1 894 275 | 1 003 315 | 1 003 315 | 1 003 315 |
| 10. | Par augļiem un ogām | 682 825 | 777 239 | 870 414 | 964 322 | 1 058 234 |
| 11. | Par dārzeņiem | 1 124 867 | 1 280 401 | 1 433 896 | 1 588 598 | 1 743 306 |
| 12. | Par proteīnaugiem | 3 620 880 | 4 115 280 | 4 608 620 | 5 105 840 | 5 603 080 |
| 13. | Par miežiem | 2 865 167 | 3 073 967 | 3 282 767 | 3 491 567 | 3 700 367" |

Ministru prezidenta vietā –

finanšu ministrs J. Reirs

Zemkopības ministra vietā –

ārlietu ministrs E. Rinkēvičs